1995R1439 — DA — 01.07.2013 — 006.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

Berigtiget ved:

▼B

KOMMISSIONENS FORORDNING (EF) Nr. 1439/95

af 26. juni 1995

om gennemførelsesbestemmelser til Rådets forordning (EØF) nr. 3013/89 for så vidt angår indførsel og udførsel af fåre- og gedekød

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3013/89 af 25. september 1989 om den fælles markedsordning for fåre- og gedekød ( 1 ), senest ændret ved forordning (EF) nr. 1265/95 ( 2 ), særlig artikel 9, stk. 2, og artikel 12, stk. 4,

under henvisning til Rådets forordning (EF) nr. 3290/94 af 22. december 1994 om de tilpasninger og overgangsforanstaltninger, der er nødvendige i landbrugssektoren for gennemførelsen af de aftaler, som er indgået under de multilaterale handelsforhandlinger i Uruguay-rundens regi ( 3 ), særlig artikel 3,

under henvisning til Rådets forordning (EF) nr. 3491/93 af 13. december 1993 om visse gennemførelsesbestemmelser til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Ungarn på den anden side ( 4 ), særlig artikel 1,

under henvisning til Rådets forordning (EF) nr. 3492/93 af 13. december 1993 om visse gennemførelsesbestemmelser til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Polen på den anden side ( 5 ), særlig artikel 1,

under henvisning til Rådets forordning (EF) nr. 3296/94 af 19. december 1994 om visse gennemførelsesbestemmelser til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Den Tjekkiske Republik på den anden side ( 6 ), særlig artikel 1,

under henvisning til Rådets forordning (EF) nr. 3297/94 af 19. december 1994 om visse gennemførelsesbestemmelser til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Den Slovakiske Republik på den anden side ( 7 ), særlig artikel 1,

under henvisning til Rådets forordning (EF) nr. 3382/94 af 19. december 1994 om visse gennemførelsesbestemmelser til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Rumænien på den anden side ( 8 ), særlig artikel 1,

under henvisning til Rådets forordning (EF) nr. 3383/94 af 19. december 1994 om visse gennemførelsesbestemmelser til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Bulgarien på den anden side ( 9 ), særlig artikel 1, og

ud fra følgende betragtninger:

I henhold til den landbrugsaftale, der er indgået inden for rammerne af de multilaterale handelsforhandlinger i Uruguay-rundens regi ( 10 ), har Fællesskabet forpligtet sig til at erstatte de variable importafgifter med faste toldsatser fra den 1. juli 1995; ifølge landbrugsaftalen skal de nuværende særlige arrangementer med tredjelande om indførsel af fåre- og gedekød erstattes med en toldkontingentordning; ændringerne medfører, at der skal vedtages nye gennemførelsesbestemmelser, og at en række gældende bestemmelser skal ophæves; af hensyn til overskueligheden bør alle bestemmelser om forvaltningen af toldkontingenter for fåre- og gedekød samles i en forordning, mens bestemmelserne om åbning af toldkontingenterne vedtages i særskilte forordninger;

den told, der skal betales ved indførsel til Fællesskabet, er fastsat i den fælles toldtarif;

forpligtelsen til at fremlægge licenser ved indførsel og udførsel af alle produkter i sektoren for fåre- og gedekød, bortset fra racerene får og geder og visse former for spiseligt slagteaffald og fedt, bør opretholdes;

ifølge landbrugsaftalen skal frivillige aftaler om eksportbegrænsning omdannes til landespecifikke toldkontingenter, og det er derfor nødvendigt at indføre en forvaltning, der sikrer, at kun produkter med oprindelse i de specifikke lande kan indføres som led i toldkontingenterne; på denne baggrund og ud fra behovet for at sikre en smidig overgang til den nye ordning bør der fastsættes en ordning, hvorefter der kun kan udstedes importlicens mod fremlæggelse af et oprindelsesdokument, der er udstedt af en myndighed i udførselslandet, som opfylder en række kriterier og er anerkendt af Fællesskabet; det er derfor nødvendigt at fastlægge de pågældende kriterier, og det bør kræves af de udstedende myndigheder i udførselslandene, at de fører kontrol med overholdelsen af de mængder, der kan indføres under kontingenterne, og dette kan ske gennem en ordning med præcis og regelmæssig meddelelse til Kommissionen af de mængder, for hvilke der er udstedt oprindelsesdokumenter;

der bør fastsættes bestemmelser om oprindelsesdokumenternes form og indhold og om deres udstedelse og ombytning til importlicenser; som følge af indførelsen af årlige toldkontingenter er det også nødvendigt at anvende strenge bestemmelser om gyldighedsperioden for oprindelsesdokumenter og importlicenser;

den supplerende præferenceindførsel, der er fastsat i associeringsaftalerne med de centraleuropæiske lande, bør forvaltes på samme måde som de landespecifikke toldkontingenter i henhold til Uruguay-rundens multilaterale handelsforhandlinger;

under Uruguay-rundens multilaterale handelsforhandlinger forpligtede Fællesskabet sig også til at åbne et ikke-landespecifikt toldkontingent for andre lande end dem, for hvilke der er fastsat landespecifikke toldkontingenter; dette kontingent bør forvaltes på samme måde som den autonome importordning, der er fastsat i Kommissionens forordning (EØF) nr. 3653/85 ( 11 ), senest ændret ved forordning (EØF) nr. 2779/93 ( 12 ), og gennemførelsesbestemmelserne bør derfor fastsætte, at importlicenser udstedes på kvartalsbasis, og at der i givet fald anvendes en nedsættelseskoefficient;

toldkontingenterne kan kun forvaltes effektivt, hvis medlemsstaterne regelmæssigt sender oplysninger til Kommissionen om de mængder, for hvilke der er udstedt importlicenser; meddelelserne om et landespecifikt kontingent bør fremsendes hyppigere, hvis det årlige toldkontingent er ved at være fuldt udnyttet; medlemsstaterne bør også underrette Kommissionen om de mængder, for hvilke der er udstedt eksportlicenser;

Kommissionens forordning (EØF) nr. 2668/80 ( 13 ) senest ændret ved forordning (EØF) nr. 3890/92 ( 14 ), (EØF) nr. 19/82 ( 15 ), senest ændret ved forordning (EF) nr. 3302/94 ( 16 ), (EØF) nr. 20/82 ( 17 ), senest ændret ved forordning (EF) nr. 3302/94 og (EØF) nr. 3653/85 bør ophæves som følge af afskaffelsen af de variable importafgifter og indførelsen af toldkontingenter; forordningerne bør dog fortsat gælde for de importlicenser, der er udstedt i henhold til nævnte forordninger;

Forvaltningskomitéen for Får og Geder har ikke afgivet udtalelse inden for den af formanden fastsatte frist —

UDSTEDT FØLGENDE FORORDNING: